เรื่องร้องเรียน: อยากให้ตั้งใจแก้ปัญหา ท้ายซอย 108/5 ในหมู่บ้านเสนานิเวศน์ โครงการ1 ตลอดแนวครับ ไม่ทีเส้นทางระบายน้ำออกแล้ว   มีท่อระบายน้ำเก่า ที่ทางเขตแก้ปัญหาด้วยการบอกท่อแล้ว ลงพื้นที่ดูรายละเอียดแล้ว แต่การจัดการ ดูไม่คืบหน้า ซ้ำร้าย ในกรณีฝนตกหนัก น้ำยังท่วมหนักกว่าเดิม ท่วมนานกว่าเดิม เกิดอะไรครับ  เมื่อก่อนก็เดือดร้อนแล้ว ทุกวันนี้หนักกว่า ทั้งๆ ที่มีหลายหน่วยงานลงพื้นที่มากมาย ใช้งบเชื่อมต่อท่อ ลอกท่อไปมากมาย แต่ปัญหา ยังมีเหมือนเดิม ซ้ำร้ายคือน้ำลงช้า น้ำขังนาน  รวมถึงกรณีที่ฝนไม่ตก น้ำมันก็เอ่อขึ้นมาท่วมถนนตลอด แสดงให้เห็นถึงการใช้งบบริหารจัดการไม่มีประสิทธิภาพครับ   ซึ่ง ปกติ สมัย คสช. ดีสุด ลงเร็วมากภายใน 6 ชั่วโมง สมัยลุงตู่ ลงภายใน 10 ชั่วโมง สมัยนี้ หายห่วงครับ แรกๆ ก็ดี แต่ตอนนี้ น้ำไม่ลง มีแต่เพิ่มครับ เห็นแล้วพูดไม่ออก   น้ำท่วมขนาดนี้เสียงเครื่องสูบน้ำยังไม่เคยสตาร์ท เมื่อก่อนมีเจ้าหน้าที่ตั้งเทนท์เฝ้า ในข่วงหน้าฝนตลอด 24 ชั่วโมง ครับ แต่ยุคปัจจุบัน ไม่มีเลย   ฝากรบกวนท่านผู้เกี่ยวข้องเรียนพิจารณาด้วยครับ จริงๆ ยุคนี้มันต้องซิวิไล ไม่ใช่ประชาชนอยากย้ายบ้านหนี   ขอบคุณครับ  ความสูงระดับข้อเท้า น้ำท่วมมาแล้วน้อยกว่า 1 วัน
การดำเนินการของเจ้าหน้าที่: ฝ่ายโยธา สำนักงานเขตลาดพร้าว ขอขอบคุณที่ท่านได้แจ้งข้อมูลมา สำนักงานเขตลาดพร้าวตระหนักถึงปัญหานี้ดี ขอเรียนว่า ได้ดำเนินการแก้ไขเบื้องต้น โดยการเชื่อมท่อระบายน้ำบางส่วนแล้ว แต่ไม่สามารถดำเนินการต่อเนื่องได้ เนื่องจากการเชื่อมท่อระบายน้ำทำให้รั้วอาคารข้างเคียงเสียหาย จึงต้องปรับรูปแบบการระบายน้ำเป็นแบบรางระบายน้ำแทน ซึ่งปัจจุบันอยู่ระหว่างพิจารณาของบประมาณก่อสร้างรางระบายน้ำ เพื่อแก้ไขปัญหาความเดือดร้อนต่อไป
ความเห็นของผู้แจ้ง: ปัญหาน้ำท่วม บริเวณซอย 108/5 ที่เกิดซ้ำซากมาตลอด ตอนนี้ ก็ได้รับการดูแลอย่างใกล้ชิดและรวดเร็วขึ้นมากครับ อีกทั้งยังสามารถประสานงานกับ หัวหน้าฝ่ายโยธา ฝ่ายประขาได้โดยตรง ทำให้ปัญหาคลี่คลายได้พอสมควร   มีอีกจุดที่อยากให้ทางเขตลาดพร้าวแบะ กทม. เข้ามาดู คือบริเวณจุดเชื่อมต่อท้ายซอย 108/5 กับ ซอย 116 และ 118 บริเวณทางเท้า ณ ปัจจุบัน ไม่สามารถสัญจรไปมาได้เลยครับ    หน้าบ้านถูกนำหินมากองสูง นำจองเก่ามากองขวางทางเท้า  บางครั้ง ในขณะที่น้ำยังไม่สามารถระบายได้หมด ผู้คนที่สัญจร ก็จำเป็นจะต้องลงมาลุยน้ำท่วม มาเปียกน้ำอยู่ดีครับ   ขอขอบคุณทาง สนง.เขตลาดพร้าว ที่ลงพื้นที่มาแก้ปัญหาให้ตลอดครับ ในใจยังอยากให้ ขยายท่อ หาจุดเชื่อมต่อไปยังถนนใหญ่ ต่อไปยังพื้นที่ๆ สามารถลงคูคลองได้ครับ ถ้ายกถนนสูง ขยายท่อ อยากจะให้ทำจากจุดที่เป็นปัญหามากที่สุดก่อนครับ   ขอบคุณมากครับ
พื้นที่: แขวงจรเข้บัว เขตลาดพร้าว กรุงเทพมหานคร